OpenLLM-France/wikimedia huggingface dataset:
# Maria Eugènia Cuenca i Valero

Maria Eugènia Cuenca i Valero (Calataiud, 20 de novembre de 1947) és una advocada i política catalana d'origen aragonès establerta a Mataró, que ha estat consellera de la Generalitat de Catalunya i diputada al Parlament de Catalunya i al Congrés dels Diputats, la primera dona consellera en un govern de la Generalitat de Catalunya.

## Biografia

Es va llicenciar en dret administratiu a la Universitat de Saragossa. Es va establir a Catalunya, on fou membre fundadora de Convergència Democràtica de Catalunya (CDC) en 1975. Ha estat professora de Dret Administratiu de la Universitat Autònoma de Barcelona de 1972 a 1982. Membre del Col·legi d'Advocats de Barcelona, s'ha especialitzat en urbanisme, medi ambient, dret administratiu i dictàmens administratius constitucionals.
De 1989 a 2004 ha estat membre de la Comissió Permanent i del Comitè Executiu Nacional de CDC. També ha format part de la fundació Centre d'Iniciatives i Recerques Europees a la Mediterrània (CIREM) i del Patronat de la Fundació Mil·lènium i de la Junta d'Amics del Museu Nacional d'Art de Catalunya.
Fou escollitda diputada per CiU per la província de Barcelona a les eleccions generals espanyoles de 1986 i 1989. Ha estat vocal de les Comissions Mixtes d'Igualtat d'oportunitats de la dona (1988-1989) i dels drets de la dona (1990-1992) al Congrés dels Diputats.
De 1982 a 1986 ha estat Secretària General d'Ensenyament del Departament d'Ensenyament de la Generalitat de Catalunya (1982-1986) i Consellera de Governació de 1992 a 1995, sent la primera dona consellera en un govern català.Fou escollida diputada per CiU a les eleccions al Parlament de Catalunya de 1999 i 2003. De 1999 a 2003 fou presidenta de la Comissió d'Organització i Administració de la Generalitat i Govern Local. De 1997 a 2000 ha format part del Consell d'Administració de la Corporació Catalana de Ràdio i Televisió i de 1999 a 2003 ha format part del Consell Social de la Universitat de Barcelona.

## Obres

* Comentaris sobre l'Estatut d'autonomia de Catalunya (1990)

## Referències

* 1 2 Diputats del Parlament de Catalunya en la VI Legislatura p. 103
* ↑ «Maria Eugènia Cuenca i Valero | enciclopedia.cat». [Consulta: 8 octubre 2022].
* ↑ Fitxa del Congrés dels Diputats
* ↑ Diputats del Parlament de Catalunya en la VII Legislatura p. 87
# Noviciat

Un noviciat és un període de prova que les congregacions i ordes religiosos cristians posen com a preparació immediata abans de fer els primers vots monàstics. Sol durar de sis mesos a dos anys, tot i que encara depèn molt de la situació personal de cada postulant. Per ingressar-hi cal entrar en contacte amb alguna d'aquestes congregacions i primer viure el procés vocacional, per tal de prendre'n una decisió. És el període en què la persona candidata o novícia, en seguir el camí de la vida religiosa, adquireix fonaments que sostindran el seu compromís. Després d'aquest període, es fa la professió religiosa. Constitueix també un moment perquè la persona aspirant a la vida religiosa conegui bé la congregació i també que, amb l'ajut d'un instructor o mestre de novicis, pugui decidir, lliurement, prendre els vots religiosos o deixar l'orde.
# Killen (Alabama)

Killen és una població dels Estats Units a l'estat d'Alabama. Segons el cens del 2000 tenia 1.119 habitants.

## Demografia

Segons el cens del 2000, Killen tenia 1.119 habitants, 435 habitatges, i 338 famílies. La densitat de població era de 226,2 habitants/km².
Dels 435 habitatges en un 35,6% hi vivien nens de menys de 18 anys, en un 66,9% hi vivien parelles casades, en un 7,8% dones solteres, i en un 22,1% no eren unitats familiars. En el 18,2% dels habitatges hi vivien persones soles el 9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,8% tenia menys de 18 anys, un 7,1% entre 18 i 24, un 32,2% entre 25 i 44, un 23,2% de 45 a 60 i un 12,6% 65 anys o més.
L'edat mediana era de 36 anys. Per cada 100 dones hi havia 91,9 homes. Per cada 100 dones de 18 o més anys hi havia 86,9 homes.
La renda mediana per habitatge era de 43.203 $ i la renda mediana per família de 47.596 $. Els homes tenien una renda mediana de 36.957 $ mentre que les dones 22.102 $. La renda per capita de la població era de 17.872 $. Aproximadament el 2,4% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
# Aleix Comnè (coemperador)

Aleix Comnè, nascut el febrer del 1106 a Valóvista (actualment Sidirókastro) i mort a l'estiu del 1142, fou el fill gran de l'emperador romà d'Orient Joan II Comnè i la seva dona Irene d'Hongria. Fou coronat coemperador juntament amb el seu pare a l'edat de 16 o 17 anys i morí el 2 d'agost del 1142 a Adalia (Pamfília). Aleix i la seva germana bessona, Maria Comnena, eren germans grans del futur emperador Manuel I Comnè i altres fills de Joan II Comnè.

## Referències

* ↑ Coniata, 1984, p. 22.

## Bibliografia

* Coniata, N. O City of Byzantium: Annals of Niketas Choniates (en anglès), 1984. ISBN 0-8143-1764-2.
# Landévennec

Landévennec (en bretó Landevenneg) és un municipi francès, situat a la regió de Bretanya, al departament de Finisterre. L'any 2006 tenia 349 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 564 | 523 | 423 | 377 | 374 | 371 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Roger Lars | |
# Bettisia Gozzadini

Bettisia Gozzadini (Bolonya, 1209 - Budrio, 2 de novembre de 1261) va ser una jurista que va impartir classes a la Universitat de Bolonya aproximadament des de l'any 1239. Es creu que va ser la primera dona que va ensenyar en una universitat.
Gozzadini va néixer a Bolonya, al centre d'Itàlia, l'any 1209. Els seus pares, Amadore Gozzadini i Adelasia de Pegolotti, pertanyien a la noblesa. Gozzadini va estudiar filosofia, i lleis al Studium de Bolonya, on va tenir com a mestres Giacomo Baldavino, Tancredi Arcidiacono i Odofred. Quan era jove vestia com un home; no se sap si això era a causa de pressions socials o era una elecció personal.
Bettisia es va graduar a la universitat l'any 1237, i durant dos anys va ensenyar lleis a casa. Aleshores li van oferir una plaça al Studium, que al principi va declinar, però més tard va acceptar. Segons la llegenda, Bettisia havia de portar un vel quan ensenyava, per evitar distraccions als seus estudiants, però aquesta mateixa llegenda també és explicada amb Novella d'Andrea com a protagonista, i no se sap ni tan sols si és real. Gozzadini era una oradora notable, i el 31 de maig de 1242 va donar l'encomi al funeral del bisbe de Bolonya, Enrico della Fratta.
Gozzadini va morir juntament amb altres dues dones i quatre estudiants el 2 de novembre de 1261, quan el desbordament del riu Idice va causar l'esfondrament de la casa on s'havien refugiat després de fugir de la seva vil·la entre Mezzolara i Riccardina, ara al comune de Budrio, a l'est de Bolonya. Va haver-hi dol general a la ciutat, i les escoles van tancar. El seu funeral va tenir lloc a l'església del Padri Serviti.
Es creu que Gozzadini va ser la primera dona que va ensenyar en una universitat. Un bust retrat seu de terracota, d'una sèrie de dotze retrats de dones notables bolonyeses realitzat per l'escultor desconegut anomenat "Scultore di Casa Fibbia", data del segle xvii. Originàriament es trobava al Salone d'Onore del Palazzo Fibbia Fabbri (ara Palazzo Masetti Calzolari) i, actualment, es troba al Museo della Storia di Bologna, al Palazzo Pepoli Vecchio. Gozzadini hi és la primera cronològicament de les dones retratades.

## Referències

* 1 2 3 4 5 6 Bonafede, Carolina. Cenni biografici e ritratti d'insigni donne bolognesi (en italià). Bolonya: Sassi, 1845.
* 1 2 3 «Busto di dama bolognese illustre - Bettisia Gozzadini» (en italià). Museo della Città di Bologna. [Consulta: 19 febrer 2018].
* ↑ «Cortes Castellanas en Sevilla para emprender conquistas en 1261». Francisco Suarez Salguero. Arxivat de l'original el 2020-10-21. [Consulta: setembre 2020].
* 1 2 Eco, Umberto «Bettisia Gozzadini e Novella D'Andrea». Enciclopedia delle donne.
* ↑ Bononiae, Genus. Palazzo Pepoli: Da residenza cittadina a Museo della storia di Bologna (en italià). Milano: Touring Club Italiano, 2014. ISBN 9788809786356.
# Pablo García López

Pablo García López (Albacete, 31 de maig de 1986) és un futbolista castellanomanxec, que juga de migcampista.

## Trajectòria

Format a l'Almansa i al planter de l'Albacete Balompié, puja al primer equip a la temporada 03/04, tot jugant 14 partits a primera divisió. A l'any següent només en disputaria un, i el seu club baixaria a Segona Divisió.
Amb l'Albacete a la categoria d'argent, el migcampista va jugar 42 partits entre el 2006 i el 2008, tot marcant quatre gols. Al setembre del 2008 l'Albacete no el renova i, sense equip, entrena amb el modest La Roda. Posteriorment, la seua carrera ha prosseguit en equips de Segona B: Cultural Leonesa (08/09) i UD Melilla (09/...).

## Enllaços externs

* Fitxa del jugador
# Killegray

Killegray és una illa localitzada en el grup de les Hèbrides Exteriors, a Escòcia. L'illa presenta una forma allargada, d'aproximadament 2,5 km de llarg. L'illa té una àrea de 176 hectàrees i una alçada màxima de 45 metres.
Killegray està situada al canal d'Harris, un canal marí localitzat entre les illes de North Uist i Harris.
L'illa roman actualment deshabitada, però sembla haver estat ocupada per una família d'entre 3 i 5 membres entre els anys 1861 i 1931. No obstant això, dues persones vivien temporalment a l'illa quan el cens de 1971 va ser efectuat.
La Killegray House, una casa victoriana del s.XIX, única a l'illa, va ser renovada com allotjament de vacances l'any 1991.
Les aigües poc profundes i els esculls són un ric habitat per als crancs i llagostes.

## Referències

* 1 2 Haswell-Smith, Hamish. The Scottish Islands. Edimburg: Canongate, 2004. ISBN 978-1-84195-454-7.
* ↑ «Historical perspective for Killegray». Gazetteer for Scotland. [Consulta: 10 desembre 2007].
# Amor (desambiguació)

«Amor» té aquests significats:
* Amor, gran afecte cap a altres persones, objectes o éssers
* Atis-Amor, escultura de bronze de Donatello datada a la ratlla de 1440-1443
* Asteroide Amor, asteroides que tenen una òrbita entre Mart i la Terra, però no arriben a travessar l'òrbita terrestre
* Biografies:
** Guillermo Amor Martínez, futbolista valencià
** Gema Amor Pérez, política valenciana
** Eduardo Blanco Amor (Ourense, 1897 - Vigo, 1979), escriptor gallec
* Geografia:
** Amor (en francès: Amou) és un municipi francès a les Landes
* Literatura:
** Amor cortès, referent de la literatura trobadoresca Aquesta temàtica cortesana es compara amb la relació de vassallatge que un senyor i el seu vassall mantenen
** Cantiga de amor, composició literària de l'edat mitjana, pròpia de la poesia galaicoportuguesa medieval
* Miscel·lània:
** El amor en los tiempos del cólera
** Perdona si et dic amor, novel·la de l'escriptor Federico Moccia
** El amor brujo, ballet-pantomima compost per Manuel de Falla sobre un llibret de Gregorio Martínez Sierra
** Teoria triangular de l'amor, desenvolupada per Robert Sternberg
** Te deix, amor, la mar com a penyora, narracions escrites per Carme Riera publicades el 1975
** Nuestro Amor, segon disc d'estudi del grup mexicà RBD
** Des de Rússia amb amor, pel·lícula de Terence Young de la saga James Bond, estrenada el 1963
** De amor e desamor, grup poètic gallec
** T'odio amor meu, obra de teatre musical de la companyia Dagoll Dagom, basada en contes de l'escriptora americana Dorothy Parker
** Partido Nuevo Catalán de Amor a España y al Orden, partit polític fundat al novembre del 1933 a Barcelona
# Evenkita

L'evenkita és un mineral que pertany a la classe de les substàncies orgàniques. Rep el nom del districte rus d'Evènkia, on va ser descoberta l'any 1953.

## Característiques

Químicament és un hidrocarbonat del tipus cera de parafina, coneguda en la indústria química amb el nom de tetracosà. Cristal·litza en el sistema ortoròmbic formant cristalls tabulars pseudohexagonals. També s'hi pot trobar de manera granular i disseminada. És un mineral molt tou, sent la seva duresa a l'escala de Mohs d'1, el valor absolut més baix. Aparentment és idèntica a la hatchettita.
Segons la classificació de Nickel-Strunz, l'evenkita pertany a «10.BA: Hidrocarburs» juntament amb els següents minerals: fichtelita, hartita, dinita, idrialita, kratochvilita, carpathita, filloretina, ravatita i simonel·lita.

## Formació i jaciments

Apareix en filons de quars tallant roques de lava vesicular. Pot trobar-se en l'interior de geodes de quars, soldada a aquestes. Sol trobar-se associada a altres minerals com: quars, calcedònia, pirita, pirrotina, esfalerita, galena, calcopirita o calcita.

## Formació i jaciments

També se n'ha trobat a Dubnik i Mernik (República Txeca). És un mineral semblant a l'ambre.

## Referències

* ↑ «Evenkite» (en anglès). Mindat. [Consulta: 19 febrer 2015].
# Lane

«Lane» té aquests significats:
* Toponímia:
** Lane (neerlandès) o Lasne (francès), municipi belga del Brabant Való a la regió valona
** Lane (Carolina del Sud)
** Lane (Dakota del Sud)
** Lane (Illinois), localitat del Comtat de De Witt
** Lane (Kansas)
** Lane (Oklahoma), comunitat no incorporada al Comtat d'Atoka, a l'estat d'Oklahoma, als Estats Units
* Biografies:
** David Lane (1938, Woden, Iowa-2007, Terre Haute, Indiana), líder supremacista blanc i escriptor nord-americà
** Diane Lane (1965, Nova York), actriu americana
** Francis Lane (1874 - 1927), atleta americà
** Frederick Lane (Sydney, Nova Gal·les del Sud, 1880 – Avalon Beach, Nova Gal·les del Sud, 1969), nedador australià
** Gary Lane (Regne Unit, 1964) és un jugador i escriptor d'escacs australià, que té el títol de Mestre Internacional des de 1987
** Libby Lane (Glossop, Anglaterra, 1966), sacerdot anglesa de l'Església d'Anglaterra, designada bisbe sufragània de Stockport el 2014
** Lois Lane, personatge fictici dels còmics de Superman, sent el principal amor del superheroi de DC Comics
** Nathan Lane (Jersey City, 1956), actor de teatre, cinema i televisió estatunidenc
** Priscilla Lane (Indianola, Iowa, Estats Units, 1915 − Andover, Massachusetts, 1995), actriu estatunidenca
** Richard Douglas Lane (Kissimmee, Florida, 1926 –2002), erudit, autor, col·leccionista i marxant d'art d'ètnia japonesa
** Robert Lane (Galt, Ontario, 1882 - Winnipeg, Manitoba, 1940), futbolista canadenc
** Ronnie Lane (Londres, 1946 - Denver, Colorado, 1997), baixista i compositor anglès
Viccionari
# Bettles

Bettles és una població dels Estats Units a l'estat d'Alaska. Segons el cens del 2007 tenia 39 habitants.

## Demografia

Segons el cens del 2000, Bettles tenia 43 habitants, 16 habitatges, i 9 famílies La densitat de població era de 10,1 habitants/km².
Dels 16 habitatges en un 37,5% hi vivien nens de menys de 18 anys, en un 50% hi vivien parelles casades, en un 6,3% dones solteres, i en un 43,8% no eren unitats familiars. En el 18,8% dels habitatges hi vivien persones soles el 18,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,44.
Per edats la població es repartia de la següent manera: un 30,2% tenia menys de 18 anys, un 7% entre 18 i 24, un 37,2% entre 25 i 44, un 25,6% de 45 a 60 i un 0% 65 anys o més.
L'edat mitjana era de 34 anys. Per cada 100 dones hi havia 104,8 homes. Per cada 100 dones de 18 o més anys hi havia 130,8 homes.
La renda mitjana per habitatge era de 49.375 $ i la renda mitjana per família de 65.000 $. Els homes tenien una renda mitjana de 47.917 $ mentre que les dones 48.750 $. La renda per capita de la població era de 19.585 $. Aproximadament el 10% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Bettles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 15 juliol 2010].
* ↑ «Geographic Comparison Table- Bettles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 15 juliol 2010].
# Marga Demmers

Marga Demmers (Voorburg, Països Baixos, 1950) és traductora i intèrpret de català i castellà al neerlandès. A més de traduir documents jurídics i comercials, es dedica a la traducció de literatura castellana i catalana, i s'esmerça a difondre la cultura i literatura catalanes als Països Baixos. Al seu blog Catalonië, publica notícies, ressenyes de novel·les traduïdes, i traduccions pròpies de poesia i contes.
Va llicenciar-se en Filologia hispànica i Filologia catalana a la Universiteit Leiden el 1982. Per actualitzar els seus coneixements, en el present cursa Filologia catalana a la UOC. L'any 1988, l'editorial feminista Sara va acceptar la seva proposta de publicar la traducció dels dos reculls de Carme Riera Te deix, amor, la mar com a penyora i Jo pos per testimoni les gavines. També va col·laborar en diverses revistes i festivals literaris com a crítica, traductora i redactora invitada i especialista en la literatura catalana contemporània. Els últims anys, s'ha consagrat a l'estudi i la traducció de poesia. Al congrés de l'Anglo-Catalan Society (2010), va presentar una comunicació sobre el símbol del griu a la poesia de Joan Vinyoli. Actualment prepara una antologia de poesia de poetes catalans sota el títol de Rebellie.

## Referències

* ↑ «Marga Demmers». Tralicat. (Institut Ramon Llull). Arxivat de l'original el 2015-11-21. [Consulta: 20 novembre 2015].
# Marco Rossi

Marco Rossi (Seravezza, Lucca, 1 d'abril de 1978) és un exfutbolista italià que jugà de centrecampista sobretot al Genoa CFC.

## Trajectòria
### Primers anys

Marco Rossi va iniciar la seva carrera esportiva en el Lucchesse, un equip de la ciutat de Lucca. Després de jugar en les categories inferiors va fer el salt al primer equip l'any 1995, que militava a la Sèrie B. Va jugar tres temporades fins que va fitxar per la Salernitana on va debutar a la Sèrie A, la temporada 1998-99, tot i que a la següent va baixar a la Sèrie B. En la Salernitana va jugar un total de 45 partits.
El mes de gener de 2000 va fitxar per l'ACF Fiorentina. Va marcar el seu primer gol en la Sèrie A, l'11 de maig de 2001, en el partit Fiorentina - Juventus FC (1-3). En el seu primer any es va proclamar campió de la Copa Italiana. I l'any següent va debutar en competició internacional, jugant la Copa de la UEFA. El mes de gener de 2002, després de jugar 36 partits va deixar la Fiorentina, a causa de salaris no pagats (el club es va declarar en fallida poc després), i va signar pel Como. La temporada següent va ser cedit al Genoa CFC que jugava a la Sèrie B.

### Jugador del Genoa

En la seva primera temporada al Genoa, va ser una figura clau, jugant 38 partits i marcant 8 gols. En el mes d'octubre de 2004 va ser fitxat definitivament pel Genoa. Aquella temporada, l'equip va quedar campió de la Sèrie B, però arran de l'anomenat “Cas Genoa”, la Federació Italiana de Futbol va penalitzar el Genoa a baixar a la Sèrie C1. Així doncs, la temporada 2005-06 Rossi va jugar a la Sèrie C1, jugant un total de 33 partits i fent 3 gols, ajudant al seu equip a pujar novament a la Sèrie B. La temporada 2006-07 es va convertir en capità del Genoa i va aconseguir l'ascens a la Sèrie A, sent un jugador pràcticament insubstituïble, jugant 33 partits, marcant 3 gols i sent dirigit per Gian Piero Gasperini. El 30 de març del 2008 realitza el seu primer gol amb el Genoa en la Sèrie A (el segon de la seva carrera) en un partit contra la Reggina. La temporada 2008-09 el Genoa queda 5è en la competició, fet que li permetrà jugar la temporada següent en la Lliga Europa de la UEFA. Actualment Marco Rossi continua sent el capità de l'equip i un símbol del Genoa.

## Palmarès
### ACF Fiorentina

* Copa italiana: 2001/2001

### Selecció italiana

* Eurocopa sub-21: 2000

## Enllaços externs

* «Perfil i estadístiques de Marco Rossi» (en anglès). transfermarkt.com. [Consulta: 11 gener 2012].
# Nureci

Nureci (en sard, Nureci) és un municipi italià, dins de la província d'Oristany. L'any 2007 tenia 393 habitants. Es troba a la regió de Marmilla. Limita amb els municipis d'Assolo, Genoni, Laconi i Senis.

## Administració

Llista d'alcaldes :
| Període | Identitat | Partit |
| 2005- | Fabio Zucca | Llista cívica |
# Kvemo Kartli

Kvemo Kartli georgià: ქვემო ქართლი) és una regió de Geòrgia i una de les parts en què tradicionalment es divideix el Kartli: el Baix Kartli o Kartli Inferior, que en georgià es diu Kvemo Kartli. Està situat al sud del riu Mtkvari i fins a les planes de Loré. A l'est té també el Mtkvari i a l'oest la Djavakètia.
Actualment és una de les regions administratives (mkhare) en què es divideix Geòrgia. Limita al nord amb la regió-capital de Tbilisi, i amb les regions de Mtskheta-Mtianeti i Xida Kartli; a l'oest amb Samtskhé–Djavakhètia i a l'est amb Kakhètia. Al sud limita amb la República d'Armènia i al sud-est amb la de l'Azerbaidjan.
Per un curt període el regne de Kartli va ser reduït a aquesta regió i el xa de Pèrsia en va fer rei a David XI però va ser deposat el 1578 i va morir el 1579

## Notes

* ↑ Assiatiani, Nodar; Bendianachvili, Alexandre. Histoire de la Géorgie. París: Harmattan, 1997. ISBN 2-7384-6186-7.